3.  ลักษณะการประกอบธุรกิจ

    1.  ลักษณะการประกอบธุรกิจ

บริษัท พรีเมียร์ เทคโนโลยี จำกัด (มหาชน)
ประกอบธุรกิจลงทุนในธุรกิจเทคโนโลยีสารสนเทศเป็นธุรกิจหลัก บริษัทมีบริษัทย่อย 1 บริษัท คือ
บริษัท ดาต้าโปร คอมพิวเตอร์ ซิสเต็มส์ จำกัด
ซึ่งดำเนินธุรกิจเป็นผู้ให้บริการเทคโนโลยีสารสนเทศสำหรับธุรกิจแบบครบวงจร (Total
Enterprise Solution and Services Provider)
สำหรับองค์กรธุรกิจตั้งแต่ขนาดกลางไปจนถึงขนาดใหญ่
ได้รับแต่งตั้งให้เป็นตัวแทนจำหน่ายผลิตภัณฑ์ด้านเทคโนโลยีสารสนเทศ (IT Products)
ผลิตภัณฑ์มัลติมีเดีย (Multimedia Products) ซอฟต์แวร์บริหารข้อมูลและระบบคอมพิวเตอร์
(System and Data Management Software)
ซอฟต์แวร์สำเร็จรูประบบงานธุรกิจและซอฟต์แวร์การบริหารองค์กร (Application Software)
รวมถึงการให้บริการด้านการบำรุงรักษาผลิตภัณฑ์เทคโนโลยีสารสนเทศ (Maintenance
Services) การบริการวางระบบ การฝึกอบรม และให้คำปรึกษา (Training and
Consulting Services) และการบริการด้านเอาต์ซอร์ส (Outsourcing Services)

การเปลี่ยนแปลงที่สำคัญในปี 2554 มีดังนี้

1. บริษัทได้เข้าร่วมและชนะการประมูลซื้อที่ดินและอาคารสำนักงานแห่งหนึ่ง
(อาคารพรีเมียร์เพลซ) จากการขายทอดตลาดของกรมบังคับคดี กระทรวงยุติธรรม เมื่อวันที่ 5
กรกฎาคม 2554 โดยได้ชำระราคาสินทรัพย์และค่าใช้จ่ายที่เกี่ยวข้องจำนวน 255 ล้านบาท
และได้รับโอนกรรมสิทธิ์แล้วในเดือน ตุลาคม 2554 บริษัทลงทุนในที่ดินและสำนักงานแห่งนี้
เพื่อใช้ประโยชน์เป็นสำนักงานและใช้ในการประกอบกิจการให้บริการเป็นศูนย์ข้อมูลสำรองแก่ลูกค้าของบริษัทย่อย
และนำพื้นที่บางส่วนให้บุคคลอื่นเช่า

2. จากการขยายกิจการเกี่ยวกับศูนย์ข้อมูลคอมพิวเตอร์ในปี 2553 นั้น ในปี 2554
บริษัทย่อยได้มุ่งเน้นเรื่องการให้บริการในรูปแบบ Software as a Service มากขึ้น
ซึ่งเป็นบริการที่ให้ผู้ใช้งานสามารถใช้ระบบงานต่าง ๆ
ที่บริษัทเป็นผู้พัฒนาบนศูนย์ข้อมูลคอมพิวเตอร์ของบริษัทย่อย ผ่านระบบเครือข่ายอินเตอร์เน็ต
และชำระค่าใช้จ่ายเป็นรายเดือนตามจำนวนผู้ใช้งานจริง
โดยระบบงานที่ได้รับการพัฒนาและให้บริการในรูปแบบดังกล่าวได้แก่

  - D-Work ระบบงานบริหารทรัพยากรบุคคล

  - D-CRM ระบบงานบริการความสัมพันธ์กับลูกค้า

นอกจากนี้ในปี 2554 บริษัทย่อยได้รับการคัดเลือกให้เป็นผู้ให้บริการในด้านต่าง ๆ แก่ลูกค้า
รวมถึงได้รับการรับรองและรางวัลต่าง ๆ จากองค์กร หน่วยงาน และบริษัทคู่ค้า อาทิ:

-   ได้รับการรับรองมาตรฐาน ISO 27001 ด้านความปลอดภัยของข้อมูล (Information
    Security Management) จาก บริษัท บูโร เวอริทัส ประเทศไทย จำกัด

-   ได้รับรางวัล Distinguished Symantec Partner Technical Team FY2011
    จากบริษัท ไซแมนเทค (ประเทศไทย) จำกัด

-   ได้รับการคัดเลือกให้เป็น Microsoft Gold Certified Partner 2010 – 2011
    จากบริษัท ไมโครซอฟท์ (ประเทศไทย) จำกัด

-   ได้รับรางวัล Microsoft Partner Network – Silver Customer Relationship
    Management 2011 จากบริษัท ไมโครซอฟท์ (ประเทศไทย) จำกัด

-   ได้รับรางวัล Blue Coat – Security Partner of the Year ASEAN & INDIA –
    FY2012 จากบริษัท บลูโค้ต จำกัด

-   ได้รับความไว้วางใจจากบริษัทชั้นนำในประเทศไทยในการเลือกใช้ผลิตภัณฑ์และบริการต่าง ๆ
    เพื่อเพิ่มศักยภาพทางด้านเทคโนโลยีสารสนเทศ อาทิ

  - IBM และ HP Server & Storage เพื่อเพิ่มศักยภาพและความจุของ Server
  รวมถึงการปรับปรุงให้

  สามารถรองรับกับระบบงานที่เปลี่ยนแปลงไป

  - อุปกรณ์เครือข่ายสำหรับองค์กรและศูนย์สำรองข้อมูล

  - BMC Control M เพื่อการบริหารจัดการปริมาณงานภาคบริการในดาต้าเซ็นเตอร์

  - Veritas Software เพื่อการจัดการระบบคอมพิวเตอร์เสมือน

  - ระบบงานเพื่อการรักษาความปลอดภัยของข้อมูล (Security Infrastructure
  Software)

  - Mimix Software เพื่อสนับสนุนการทำแผนสำรองฉุกเฉินขององค์กรด้วยการสำรองข้อมูลแบบ

  Real Time

  - บริการศูนย์สำรองข้อมูลและสำนักงานสำรองฉุกเฉิน

  - อุปกรณ์มัลติมีเดียร์ Projector, Plasma & LCD Display และ CCTV สำหรับโรงแรม
  โรงละคร

  งานนิทรรศการขนาดใหญ่ รวมถึงการนำไปใช้ในภาคการศึกษาของสถาบันการศึกษาชั้นนำ

-   ได้รับความไว้วางใจจากตลาดหลักทรัพย์แห่งประเทศไทยในการเป็นผู้ให้บริการถ่ายทอดสดงาน
    บริษัทจดทะเบียนพบนักลงทุน (SET Opportunity Day) ตลอดทุกไตรมาสในปี 2554

  3.2 ภาพรวมการประกอบธุรกิจของบริษัทและบริษัทย่อย

ปัจจุบันธุรกิจหลักของบริษัทและบริษัทย่อยคือธุรกิจเทคโนโลยีสารสนเทศ
โดยเป็นผู้ให้บริการเทคโนโลยีสารสนเทศสำหรับธุรกิจแบบครบวงจร ซึ่งดำเนินการโดยบริษัทย่อยคือ
บริษัท ดาต้าโปร คอมพิวเตอร์ ซิสเต็มส์ จำกัด แบ่งกลุ่มผลิตภัณฑ์ออกเป็น 3 กลุ่มหลักๆ คือ

1. กลุ่มผลิตภัณฑ์ฮาร์ดแวร์ (Hardware Products)

ผลิตภัณฑ์ในกลุ่มนี้ ประกอบด้วย ผลิตภัณฑ์เทคโนโลยีสารสนเทศ (IT Products)
และผลิตภัณฑ์มัลติมีเดีย (Multimedia Products)

2. กลุ่มผลิตภัณฑ์ซอฟต์แวร์ (Software Products)

ผลิตภัณฑ์ในกลุ่มนี้ ประกอบด้วยซอฟต์แวร์ระบบงานธุรกิจและระบบบริหารองค์กร (Business
Application Software) ระบบปฏิบัติการและฐานข้อมูล (Operating System and
Database) และ ซอฟท์แวร์เครื่องมืออรรถประโยชน์ (Tools & Utilities Software)

3. กลุ่มงานบริการ (Services)

การให้บริการในกลุ่มนี้ ประกอบด้วย การบริการบำรุงรักษาผลิตภัณฑ์เทคโนโลยีสารสนเทศ
(Maintenance Services) การบริการวางระบบ การฝึกอบรม และให้คำปรึกษา (Training
and Consulting Services) การบริการด้านเอาต์ซอร์ส (Outsourcing Services)
และอื่นๆ

  3.3 โครงสร้างรายได้

โครงสร้างรายได้ของบริษัทและบริษัทย่อยในช่วง 3 ปีที่ผ่านมา

  หน่วย : ล้านบาท

  --------------------------------------------------------------------------------------------------------------
  ผลิตภัณฑ์ /บริการ               ดำเนินการโดย   % การถือหุ้นของบริษัท 2554              2553              2552    
  --------------------------- ------------- ---------------- --------- ------- --------- ------- ------- -------
                                                             รายได้     %       รายได้     %       รายได้   %

  รายได้จากการขายและบริการ                                                                                 

  - กลุ่มผลิตภัณฑ์ฮาร์ดแวร์          DCS           100.00           1,284.3   69.8    1,036.3   67.3    818     67.4
  และซอฟต์แวร์                                                                                             

  - กลุ่มการบริการ               DCS           100.00           555.8     30.2    504.1     32.7    395     32.6

  รวมรายได้จากการขายและบริการ                                  1,840.1   100.0   1,540.4   100.0   1,213   100.0
  --------------------------------------------------------------------------------------------------------------

หมายเหตุ : DCS หมายถึง บริษัท ดาต้าโปร คอมพิวเตอร์ ซิสเต็มส์ จำกัด